รัฐมนตรีว่าการกระทรวงยุติธรรม แจกหน้ากากอนามัยผ้าป่านทำโดยผู้ต้องขังหญิง หวังเพิ่มงาน-รายได้ให้นักโทษ
รัฐมนตรีว่าการกระทรวงยุติธรรม แจกหน้ากากอนามัยผ้าป่านทำโดยผู้ต้องขังหญิง หวังเพิ่มงาน-รายได้ให้นักโทษนายสมศักดิ์ เทพสุทิน รัฐมนตรีว่าการกระทรวงยุติธรรม นำหน้ากากอนามัย ที่ทำจากผ้าป่านมาสริน 2 ชั้น ซึ่งผลิตโดยผู้ต้องขังหญิง ทัณฑสถานหญิงกลาง มาแจกบรรดานักข่าวประจำรัฐสภา /โดยนายสมศักดิ์ กล่าวว่า หน้ากากอนามัยที่นำมาแจกในวันนี้ ผลิตจากผ้าป่านมาสริน 2 ชั้น ใช้แล้วสามารถนำไปซักทำความสะอาดแล้วนำกลับมาใช้ได้อีกหลายครั้ง สามารถป้องกันฝุ่นและเชื้อโรคได้ดีในระดับหนึ่ง ผลิตโดยผู้ต้องขังหญิงทัณฑสถานหญิงกลาง สามารถผลิตได้วันละประมาณ 2,000 ชิ้น จำหน่ายในราคาชิ้นละ 15 บาทซึ่งถูกกว่าราคาท้องตลาดที่ขายอยู่ประมาณชิ้นละ 25 บาท ตรงนี้ถือเป็นการสร้างงานสร้างรายได้ให้กับผู้ต้องขังหญิง หากมีคนสั่งจำนวนมากก็สามารถเพิ่มกำลังการผลิตได้อีก        ทั้งนี้ยืนยันว่า หน้ากากอนามัยนี้ ผลิตขึ้นตามมาตรฐาน สะอาดปลอดภัยและใช้งานได้จริง ซึ่งนายโสภณ เอี่ยมถาวรศิริ ผอ.กองโรคติดต่อทั่วไป กรมควบคุมโรค กระทรวงสาธารณสุข กล่าวว่า คนทั่วไปที่ไม่ได้เจ็บป่วย แนะนำว่า ควรใช้หน้ากากผ้าธรรมดา เพื่อป้องกันน้ำลายกระเด็นเป็นหลัก และทาง นพ.สุวรรณชัย วัฒนายิ่งเจริญชัย อธิบดีกรมควบคุมโรค ก็ให้ความเห็นยืนยัน ทั้งนี้หากใครสนใจสามารถติดต่อซื้อได้ที่ คุณโสภา สุทธิภิบาล ทัณฑสถานหญิงกลาง ถนนงามวงศ์วาน แขวงลาดยาว กทม. เบอร์โทร 098-2603387